b'\n_START_ARTICLE_\nTajna policija\n_START_PARAGRAPH_\nTajna policija je organizacija koju uglavnom koriste diktature i totalitarne dr\xc5\xbeave za pra\xc4\x87enje, uznemiravanje, mu\xc4\x8denje ili likvidiranje gra\xc4\x91ana._NEWLINE_U takvim politi\xc4\x8dkim sustavima sjedinjuje ovlasti policije i obavje\xc5\xa1tajnih slu\xc5\xbebi. Tajna policija koristi "zakone" diktature i totalitarizma prema potrebi. Koristi se posebice za djelovanje protiv politi\xc4\x8dkih protivnika re\xc5\xbeima, kao i "neposlu\xc5\xa1nih" gra\xc4\x91ana._NEWLINE_Njihove metode se temelje na zastra\xc5\xa1ivanju, oduzimanju imovine, uhi\xc4\x87enjima, dezinformacijama, pranju mozga, mu\xc4\x8denju i ubijanju protivnika. Tajna policija mo\xc5\xbee biti posebna jedinica u drugim organizacijama._NEWLINE_Djelovanje Austro-Ugarske tajne policije satiri\xc4\x8dno opisuje Jaroslav Ha\xc5\xa1ek u njegovu djelu Do\xc5\xbeivljaji dobrog vojnika \xc5\xa0vejka u svjetskom ratu.'